La palabra lecina ye d'orichen latín y se relaciona con lo castellán encina y lo catalán alzina. Seguntes Joan Coromines, en Catalunya la deseparación de l'aria on se diz alzina y l'aria on se diz carrasca coincide en part con la deseparación entre la Catalunya Nueva y la Catalunya Viella. Bells botanicos catalans siguen la convención de dicir la subespecie ilex como alzina y la subespecie ballota como carrasca aproveitando lo feito que la primera se troba més que més en l'aria termediterrania humida y submediterrania de lo nordeste y la segunda en l'aria en l'ueste y sur, pero en catalán las dos parabras son cheosinomimos y la chent no diferencia subespecies ni por caracteristicas ni por emplego.